cyanic-selkie/wikianc huggingface dataset:
Balanseregnskap
Et balanseregnskap viser på den ene siden verdien av de eiendelene bedriften har på et bestemt tidspunkt, og på den andre siden hvordan disse er finansiert (lån og/eller egenkapital). Balanseregnskapets to sider vil alltid være like når de blir summert.
Malitbog (Bukidnon)
Malitbog (Bayan ng Malitbog) er en kommune på Filippinene. Kommunen ligger på øya Mindanao og tilhører provinsen Bukidnon. Folkemengden er på 19,315 innbyggere.
Barangayer
Malitbog er inndelt i 11 barangayer.
Høyttaler
Høyttaler, også skrevet høytaler og høgtaler, er en betegnelse på et apparat som omdanner elektriske vekselstrømsignaler til hørbare lydbølger. De elektromekaniske omformerne (hver for seg ofte kalt høyttalerenheter) fungerer etter ulike, nært beslektede prinsipper, og deles i kategorier deretter, blant annet i elektromagnetiske, piezoelektriske, elektrostatiske og elektrodynamiske høyttalere.
Betegnelsen høyttaler brukes også om komplette systemer, bestående av flere og spesialiserte høyttalerenheter, gjerne montert i et kabinett.
Den elektromagnetiske høyttaleren
Det første patent som omfattet høyttalere ble innvilget skotsk-amerikaneren Alexander Graham Bell i 1876. Hans berømte telefonapparat inneholdt i starten primitive lydomformere. Disse ble etterhvert erstattet av elektromagnetiske mikrofoner og høyttalere. Både mikrofon og høyttaler bestod av en liten magnet koblet til en tynn membran, montert foran en spole med kjerne av jern.
Mikrofonen virket ved at lydbølger fikk membranen og magneten til å vibrere. Den vibrerende magneten påvirket spolens magnetfelt, slik at det ble dannet en vekselstrøm gjennom spolen som svingte i takt med lydbølgene. Denne vekselstrømmen kunne så føres gjennom ledninger til en høyttaler. Høyttalerens konstruksjon var identisk med mikrofonens, men med helt motsatt funksjon. Her fikk den tilførte vekselstrømmen spolen til å vekselvis trekke til seg/støte fra seg magneten, slik at membranen ble satt i svingninger og produserte lyd.
Den elektromagnetiske høyttaleren hadde sine klare begrensninger. Lav effektivitet, høy lydforvrengning og et snevert utnyttbart toneområde gjorde at konstruksjonen stort sett bare ble brukt til taleoverføring og telekommunikasjon. I dag kan man finne eksempler på prinsippet i enkle dørtelefoner.
Den piezoelektriske høyttaleren
Jacques og Pierre Curie oppdaget i 1880 den såkalte piezoelektriske effekten (av gr. piezein; «å presse», «å klemme») i enkelte krystallinske mineraler. Når krystallene ble utsatt for press, oppstod en elektrisk polarisering, det vil si en oppsamling av elektrisk ladning i den ene enden av krystallet. Den resulterende elektriske spenningen varierte proporsjonalt med trykkintensiteten. Den samme egenskapen ble observert når man utsatte krystallet for strekk, men med en resulterende motsatt spenning. Man kunne følgelig bruke piezokrystaller til å generere vekselstrøm, ved at man vekselvis komprimerte og strakk krystallet.
Senere eksperimenter viste at prosessen faktisk var reverserbar. Ved å tilføre vekselspenning fikk man krystallene til å vekselvis ekspandere og trekke seg sammen. Ved å koble krystallet til en membran hadde man plutselig et enkelt lite apparat som produserte lyd. Med tiden kom man fram til nye materialer, også kunstige, som hadde forbedrede piezoelektriske egenskaper. I dag er det meste av produksjonen basert på polymerer og keramiske materialer. Et piezoelektrisk element til bruk i høyttalere er i dag gjerne formet som en rund skive, med membranen festet til den ene siden.
Piezoelektriske omformere er forbløffende enkle, og har et absolutt minimum av bevegelige deler. De kan dessuten gjøres utrolig effektive (opptil 90 % konvertert energi), og dette gjør det mulig å konstruere svært kompakte apparater. Blant annet ble piezoteknikk benyttet i tidlige trådløse fjernkontroller, før infrarødt lys ble tatt i bruk. I musikalsk sammenheng ble prinsippet først og fremst utbredt i form av miniatyrmikrofoner og pick-up'er til platespillere. Høyttalere basert på prinsippet har ved normale lyttenivåer bare evne til å gjengi de høyeste frekvensene (i vesentlighet diskantområdet, over ca. 5 000 Hz), ettersom utvidelsen og sammentrekkingen av et piezokrystall ikke utgjør mer enn brøkdeler av en millimeter. Bruksområdene er i dag først og fremst innen ultralyd, sonar, sensorteknologi, motortenningssystemer og alarmer (for eksempel i røykvarslere).
Filetternavn
Et filetternavn (også kalt filendelse eller filnavnsuffiks) er et ekstra sett med (vanligvis) alfanumeriske tegn som legges til på slutten av et filnavn, slik at brukeren (og programvaren) raskt kan se hvilken type data filen inneholder. Det er en av flere populære metoder for å skille mellom ulike filformater.
Filbehandlingsprogrammer som Windows Explorer kan ha definert applikasjoner for praktisk talt alle filetternavn, for eksempel et tekstredigeringsverktøy for .txt, et tekstbehandlingsprogram for .doc, en nettleser for .htm eller .html, en PDF-viser eller -editor for .pdf, et grafikkprogram for .png, .gif eller .jpg, osv.
Anton Lahdenperä
Anton Lahdenperä (født 19. mars 1985 i Gällivare) er en svensk alpinist.
Høyttaler
Den elektrodynamiske høyttaleren
Rice og Kelloggs design med bevegelig spole hadde fordelen av å bevege seg meget lineært. Innenfor praktiske rammer gav en forandring i den elektriske signalstyrken en tilnærmet like stor og tilsvarende forandring av lydstyrken. Apparatet var altså i stand til å omforme elektriske signaler til bevegelse svært nøyaktig. For å kunne ivareta denne grunnleggende lineariteten ble membran og spole festet til rammen via fleksible konsentriske oppheng, slik at membranen skulle kunne bevege seg fritt fram og tilbake langs en nøye definert akse, ikke ulikt et stempel. Opphenget gav ytterligere gevinst i form av at spole og membran kunne bevege seg tilnærmet støyfritt, det vil si uten bilyder som skraping og knitring. Det større bevegelsesområdet (slaglengden) gav høyttaleren evne til å reprodusere også lave frekvenser.
Anton Lahdenperä
Han debuterte i verdenscupen i alpint 16. januar 2005, og hans beste verdenscup-plassering er en 9.-plass i slalåm fra 2006.
Høyttaler
Den elektrodynamiske høyttaleren
Omtrent samtidig søkte britiske Paul Voigt patent på en liknende konstruksjon. Han ble slått på målstreken, etter at søknadsbehandlingen trakk ut i tid. Likevel fortsatte han sitt arbeid, og kun fire år senere hadde han klart å foredle designet til å bli en såkalt fullfrekvenshøyttaler, ett enkelt høyttalerelement som kunne gjengi toner over en stor del av menneskets hørselsspekter. Senere ble det vanlig å kombinere spesielt tilpassede høyttalerenheter til et sammensatt system, hvor et lite høyttalerelement gjengav de høyeste frekvensene, mens et langt større element gjengav de dypere tonene. På denne måten kunne man dekke et enda bredere tonespekter med forbedret lydkvalitet. Metoden ble først gjort kjent av Bell Labs med deres divided range to-veis høyttalersystem i 1931, og allerede to år senere viste de fram det første tre-veis systemet.
1950-årene ble innledningen på en rivende utvikling hva angår den elektrodynamiske høyttaleren. Etterspørselen var stor, og ettersom radio og grammofon for lengst var i ferd med å bli allemannseie, ble kvalitet forventet. Også utenfor hjemmet ble kravet til kvalitet større. Datidens populærmusikk trakk stadig større publikumsmasser til konsertsalene. Høyttalere ble allerede benyttet til å forsterke sang og enkeltinstrumenter, men for å spre høykvalitets lyd av et helt orkester ut til en stor gruppe tilskuere måtte det betydelig utvikling til. Lyden måtte være kraftig nok til å kunne høres av alle, og dette satte krav til høyttalernes evne til å tåle store mekaniske belastninger og kraftig varmeutvikling. For å sikre en tilnærmet lik lydopplevelse for hele tilskuergruppen måtte dessuten lydspredningen forbedres. Dette ble gjerne oppnådd ved hjelp av stadig større kolonner av høyttalere. Såkalt hornladning, hvor høyttaleren plasseres innerst i en traktformet struktur for å øke effektiviteten, fikk en ny blomstringsperiode, da teknikken også hjalp til med å kontrollere lydens spredningsmønster.
Helligkors voivodskap
Helligkors voivodskap, eller Voivodskapet Święty Krzyż, (polsk województwo świętokrzyskie eller bare świętokrzyskie) er et av de 16 voivodskapene som Polen er delt opp i. Det ligger i den sørlige del av landet, og har fått sitt navn fra Świętokrzyskie-fjellkjeden (polsk Góry Świętokrzyskie). Det har et areal på 11 711 km² og 1 268 239 innbyggere (01.01.14). Hovedstaden er Kielce, som samtidig er voivodskapets største by.
Høyttaler
Den elektrodynamiske høyttaleren
Etterhvert som bedre og kraftigere forsterkerelektronikk ble tilgjengelig utover 1950- og 1960-tallet forsvant mye av fokuset på ren energieffektivitet (som en bieffekt krympet høyttalerne dessuten gradvis i størrelse). Man begynte i stedet å konsentrere seg om å bli kvitt de ulike formene for lydfarging og forvrengning som fremdeles fulgte med musikken fra høyttalere. Som følge av dette ble det etterhvert etablert faktiske mål og standarder for lydgjengivelse. I den tekniske utviklingen lå britiske BBC og KEF Loudspeakers langt framme. De forsket fram og prøvde ut nye materialer og produksjonsmetoder, og oppnådde enkelte banebrytende resultater. Sprøytestøpte høyttalermembraner av plast (bextren, polystyren) og kantoppheng av kunstig gummi (neopren) var enkeltfaktorer som førte til markant reduksjon av lydfargingen fra høyttalerne, selv om det kostet i form av effektivitet grunnet økt bevegelig masse. På denne tiden i USA hadde General Electric og Jordan allerede arbeidet noen år med metallmembraner, noe som benyttes i høykvalitets høyttalere den dag i dag. Acoustic Research revolusjonerte på sin side kabinettkonstruksjonen med sitt akustiske oppheng («acoustic suspension»), hvor basshøyttaleren ble gitt svært myke oppheng. Hoveddelen av fjærvirkningen mot membranen ble dermed pneumatisk, forårsaket av luftmengden inne i det lukkede kabinettet. Konstruksjonen kunne gjøres svært kompakt sammenliknet med datidens standard, igjen på bekostning av effektiviteten.
Helligkors voivodskap
Helligkors voivodskap grenser til seks andre voivodskap: Masoviske i nord, Lublin i øst, Subkarpatiske i sørøst, Lillepolske i sør, Schlesiske i sørvest, og Łódź i nordvest.
Høyttaler
Den elektrodynamiske høyttaleren
Den elektrodynamiske høyttaleren viste seg allerede på et tidlig stadium i stand til å gjengi lyd med en til da uovertruffen kvalitet. De gode lydegenskapene, samt en relativt enkel konstruksjon, muliggjorde økonomisk forsvarlig produksjon. Konstruksjonen hadde med andre ord gode forutsetninger for å bli en suksess. Stadig nye bruksområder dukket opp, og dagens utgaver varierer i både størrelse og utforming; fra små enheter i ørepropper og hodetelefoner, via undervannshøyttalere, til dedikerte dypbassystemer på opptil 75 cm i diameter. På tross av stadige designforbedringer opp gjennom årene har det grunnleggende prinsippet forblitt uendret, og i dag anslås det at over 99 % av alle produserte høyttalere er nettopp av den elektrodynamiske varianten.
Helligkors voivodskap
Større byer
Voivodskapets største byer (innbyggertall og areal per 31. desember 2006):
Høyttaler
Den elektrostatiske høyttaleren
Edward W. Kellogg, en av hjernene bak den utbredte elektrodynamiske høyttaleren, er også ansvarlig for oppfinnelsen av den elektrostatiske høyttaleren omkring 1934. Mens førstnevnte raskt oppnådde suksess, gikk det derimot mer enn 20 år før den såkalte elektrostaten fant veien ut på markedet. Dette skjedde i 1957, da britiske Peter J. Walker, grunnleggeren av nåværende Quad Electroacoustics, lanserte sin ESL.
Helligkors voivodskap
Liste over byer
Fullstendig liste over voivodskapets byer (innbyggertall og areal per 31. desember 2006 ):
Høyttaler
Den elektrostatiske høyttaleren
Den elektrostatiske høyttaleren består i sin enkleste utførelse av en tynn (5–15 mikrometer) film av polyester, dekket av et elektrisk ledende belegg, for eksempel grafitt. Denne filmen spennes opp foran en perforert metallplate, eventuelt et metallgitter, i en avstand på 2–6 mm. Filmen gis en jevnt fordelt og stabil elektrisk ladning ved å tilføre ca. 5000 V likespenning. Også selve vekselstrømsignalet fra forsterkeren blir transformert opp til svært høye spenninger, og føres deretter til metallgitteret. Gitteret får dermed en ladning som varierer i takt med musikksignalet, og de to ladningene vil vekselvis tiltrekke og frastøte hverandre. Resultatet er at filmen beveger seg som en membran, og skaper lydbølger.
Helligkors voivodskap
Liste over byer
1. Kielce – 207.188 (109,45 km²)
2. Ostrowiec Świętokrzyski – 73.663 (46,41 km²)
Høyttaler
Den elektrostatiske høyttaleren
Walker forbedret prinsippet ved å plassere et gitter på hver side av filmen. Fasen til det ene gitteret ble snudd, og dermed hadde systemet to motorer i såkalt push-pull-konfigurasjon, hvor det ene gitteret dyttet på membranen mens det andre trakk, og omvendt. Ved at membranen ble drevet fra begge sider, oppnådde man ikke bare økt lydstyrke, men også en helt eksepsjonell linearitet.
Helligkors voivodskap
Liste over byer
3. Starachowice – 52.972 (31,83 km²)
4. Skarżysko-Kamienna – 48.957 (64,16 km²)
Høyttaler
Den elektrostatiske høyttaleren
I Kelloggs opprinnelige konstruksjon med bare ett gitter varierte drivkraften med avstanden mellom film og gitter; jo lenger inn mot gitteret filmen beveget seg, jo sterkere ble påvirkningen fra gitteret, og jo lenger ut filmen beveget seg, desto svakere ble kraften. Denne ujevnheten resulterte i en høy grad av såkalt harmonisk forvrengning, det vil si produksjon av utilsiktede overtoner og bilyder. Walkers genistrek sørget for at drivkraften fra den ene siden ble sterkere etterhvert som kraften fra den andre siden avtok, og motsatt. Slik befant den ultralette membranen seg hele tiden i et jevnt elektromagnetisk felt, hvor forvrengningen fra de to statorene kansellerte hverandre.
Helligkors voivodskap
Liste over byer
5. Sandomierz – 24.962 (28,32 km²)
Høyttaler
Den elektrostatiske høyttaleren
For å skape det jevne elektromagnetiske feltet må imidlertid metallstatorene monteres temmelig nær hverandre, og membranfilmens utsving (slaglengde) blir dermed begrenset av metallgitrene på hver side. For å oppnå tilstrekkelig lydstyrke til musikalsk bruk kompenserte man for dette ved å gi filmen en relativt stor overflate, slik at det nødvendige «slagvolumet» ble opprettholdt. De korte utsvingene har altså positiv innvirkning på lineariteten, men størrelsen på sin side – ESL's membran målte hele 78 × 87 cm (h × b) – gjør montering i kabinett særdeles upraktisk. I stedet blir systemet benyttet frittstående, med lydbølger strålende ut fra begge sider av høyttaleren, i et såkalt bipolart mønster.
Helligkors voivodskap
Liste over byer
6. Końskie – 22.361 (17,68 km²)
Høyttaler
Den elektrostatiske høyttaleren
Lydkvaliteten fra Quad-systemet fikk raskt ry på seg for å være fremragende, mye takket være den ekstremt lave forvrengningen i det viktige mellomtoneområdet (0,03 % v/90 dB). Den opprinnelige ESL-modellen ble snart etterfulgt av nye, større og forbedrede versjoner, men forble i produksjon uforandret helt fram til 1982. Den ble i kortere perioder også produsert av andre fabrikanter på lisens, blant annet av tyske Braun, og er i dag et yndet objekt på bruktmarkedet for entusiaster.
Den elektrostatiske høyttaleren har noen få fundamentale svakheter, som har bidratt til å gjøre den til et produkt for spesielt interesserte. Den er først og fremst kostbar å produsere, og tar lett skade. Den har også begrenset bassgjengivelse og lydnivå, og dårlig spredning av de høyere frekvensene. I tillegg opereres det med svært høye spenninger, som medfører fare for gnistdannelse.
Helligkors voivodskap
Liste over byer
8. Busko-Zdrój – 17.172 (12,28 km²)
Høyttaler
Den elektrostatiske høyttaleren
Noen få produsenter har fortsatt utviklingen etter at Quad forsvant. Mest kjent er trolig amerikanske Martin Logan og nederlandske Audiostatic. Man har løst eller bedret de fleste av elektrostathøyttalerens problemer gjennom avanserte modifiseringer av konseptet, men med enda høyere pris som følge.
Cain Velasquez
Cain Ramirez Velasquez (født 28. juli 1982 Salinas, California, USA) er en amerikansk fribryter og tidligere MMA-utøver og bryter. Han er tidligere tittelholder i UFC i vektklassen tungvekt.
Hans far, som er fra Sinaloa i Mexico, ankom opprinnelig USA som ulovlig innvandrer, der han møtte hans mor fra Fresno i California. Familien bodde forskjellige steder i California og Arizona, inntil de endelig slo seg ned i Yuma i Arizona, der Cain Velasquez vokste opp.
På toppen av karrieren som bryter tilbragte Velasquez tre år hos Arizona State University, der han i 2005 endte opp med femte plass i det nasjonale mesterskapet, etterfulgt av fjerdeplass i 2006. Blant hans lagkamerater på universitetet var de fremtidige MMA-stjernene C.B. Dollaway og Ryan Bader. Etter fullført universitetsutdannelse dro Velasquez rett fra universitetet til velrenommerte American Kickboxing Academy i San Jose for å påstarte en karriere i MMA. Velasquez opparbeidet seg ganske raskt et rykte som en så fremadstormende MMA-utøver at han som amatør hadde vanskeligheter med å finne seg motstandere villige til å stille opp mot ham. Særpreget av en intensitet og utholdenhet betraktet som unik for en mann av hans størrelse, sammen med solide bryteferdigheter og sterk treningsvilje, ble veien kort til kontrakt med UFC.
Han var satt opp til en kamp mot Shane Carwin under UFC 104 for å få mulighet til å utfordre tittelholderen, men UFC endret dette senere. Shane Carwin ble satt opp som motstander for Brock Lesnar under UFC 106 (en kamp som senere ble utsatt fordi Lesnar fikk mononukleose) og Velasquez fikk i stedet kamp mot nykommeren hos UFC og veteranen Ben Rothwell under UFC 104. Velasquez vant kampen etter en kamp som han dominerte. Det var forventet at Velasquez skulle møte Antonio Rodrigo Nogueira under UFC 108. Velasquez fikk kamp mot tidligere Pride Heavyweight Champion og tidligere UFC Interim Heavyweight Champion Antonio Rodrigo Nogueira 20. februar 2010 under UFC 110. Dana White hadde lovet vinneren mulighet til å utfordre UFCs tungvektstittel etter Brock Lesnar og Shane Carwin. De fleste media kilder spådde Nogueira som vinner på grunn av en antatt mangel på slagstyrke hos Velasquez. Det ble påvist feil da Velasquez beseiret Nogueira på KO etter 02:20 i første runde. Dermed ble Velasquez den andre som beseiret Nogueira på knockout, til forskjell fra TKO. Cain Velasquez beseiret den 29. desember 2012 Junior dos Santos under UFC 155 for og vinne UFC-tittelen i tungvekt for andre gang.
Vinner UFCs tungvektstittel
Dana White annonserte via SportsNation at UFC Primetime ville vise Lesnar vs Velasquez. Velasquez beseiret Brock Lesnar for UFC-tittelen i tungvekt på TKO i første runde i UFC 121 den 23. oktober 2010.
Titteltap og veien tilbake
Cain Velasquez forsvarte beltet mot Junior Dos Santos 12. november 2011, en kamp han tapte på knockout etter 64 sekunder og mistet tittelbeltet sitt. Det ble senere sagt at Velasquez gikk inn i kampen med en skade. Første kamp etter å ha tapt tittelen var UFC 146 den 26. mai 2012 mot Antonio Silva hvor han vant klart etter knockout i første runde. Dana White sa etter kampen at Velasquez ville få en omkamp mot tittelholder Junior Dos Santos ettersom begge var skadet i første kamp og seieren mot Antonio Silva var så overlegen.
Fribryting
I august 2019 gjorde Velasquez sin første opptreden som fribryter under en forestilling holdt av arrangøren AAA. I oktober 2019 annonserte han at han gir seg som sportsutøver for å påstarte en karriere innen fribryting med WWE. Samtidig ble det offentliggjort et nytt oppgjør med Brock Lesnar ved slutten av måneden under forestillingen “WWE Crown Jewel” i Saudi-Arabia. Møtet med Lesnar ble fremstilt som et revansjeoppgjør fra deres MMA-tittelkamp ni år i forveien. De økonomiske byrdene underholdningsindustrien opplever som følge av restriksjonene pålagt i bekjempelsen av koronaviruspandemien førte til at WWE valgte å løse Velasquez fra kontrakten i april 2020.
Helligkors voivodskap
Liste over byer
9. Jędrzejów – 16.555 (11,37 km²)
10. Pińczów – 11.921 (14,32 km²)
11. Włoszczowa – 10.780 (30,17 km²)
12. Suchedniów – 8.870 (59,34 km²)
13. Połaniec – 8.315 (17,19 km²)
Altiapa
Altiapa er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Helligkors voivodskap
Liste over byer
14. Opatów – 6.818 (9,36 km²)
15. Sędziszów – 6.801 (7,97 km²)
Altiapa
Utseende
Ganske små, brune sommerfugler. Bakvingen er litt uttrukket bakover. Oversiden er ensfarget brun, undersiden har gjerne hvite bånd og er ellers brunspraglete.
Helligkors voivodskap
Liste over byer
16. Stąporków – 5.999 (11,07 km²)
17. Kazimierza Wielka – 5.746 (5,34 km²)
Altiapa
Utbredelse
Slekten er utbredt på Ny-Guinea.
Helligkors voivodskap
Liste over byer
18. Ożarów – 4.818 (7,79 km²)
20. Chmielnik – 3.983 (7,90 km²)
21. Małogoszcz – 3.936 (9,61 km²)
22. Ćmielów – 3.174 (13,21 km²)
23. Kunów – 3.110 (7,28 km²)
24. Daleszyce – 2.800 (15,50 km²)
Li Zhenlin
Li Zhenlin var katolsk biskop av bispedømmet Lizhou i provinsen Hunan i Folkerepublikken Kina.
Helligkors voivodskap
Liste over byer
25. Wąchock – 2.754 (16,01 km²)
26. Koprzywnica – 2.539 (17,90 km²)
Li Zhenlin
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 26. oktober 1958 i Changsha med erkebiskop Ignatius Pi Shushi som hovedkonsekrator.
Hyperlenke
En hyperlenke, eller bare lenke, peker, link eller kobling, er en henvisning i et hypertekstdokument til et annet dokument, eller en annen ressurs. I kombinasjon med et datanett og en egnet tilgangsprotokoll kan dette brukes til å hente ressursen det blir henvist til. Dette kan i sin tur lagres eller vises som en del av dokumentet som inneholder henvisningen.
Hyperlenker i andre teknologier
Hyperlenker brukes også i andre SGML-baserte teknologier, f.eks. XML, i tillegg til i PDF-dokumenter, tekstbehandlingsdokumenter, regneark m.m.
I HTML
I HTML markeres pekere med taggen <a>, som står for «Anchor». Denne taggen har en påkrevd attributt: «href». Denne avgjør hva som lenkes til. Det som lenker trenger ikke å være det samme som det som den lenker til.
<a href="http://www.example.org">Eksempelside</a>
Denne kodesnippen vil få teksten «Eksempelside» til å lenke til adressen «http://www.example.org». Det er mulig å få lenken til å åpne seg i et nytt vindu i brukerens nettleser. Dette gjøres med «target»-attributten.
<a href="http://www.example.org" target="_blank">Eksempelside</a>
Her vil «Wikipedia» åpne websiden den peker til i et nytt vindu i nettleseren.
Med Wikicode
Wikipedia bruker en annerledes type lenke, selv om den over vil fungere også i Wikipedia. Her er koden laget for at den skal være enkel å forstå, men man har imidlertid mindre kontroll.
Eksempelside
Dette vil utrette akkurat det samme som den i det første HTML-eksemplet. Det er ikke mulig å få lenker til å åpne seg i nye winduer med slik kode.
Philipp Friedrich Hiller
Philipp Friedrich Hiller (født 6. januar 1699 i Mühlhausen an der Enz, i dag en bydel i Mühlacker, død 24. april 1769 i Steinheim am Albuch) var en tysk protestantisk prest og en betydelig salmedikter innen Württembergpietismen.
Liv
Hiller ble født som sønn av en prest, men da han var to år gammel døde faren hans. Moren hans giftet seg i 1706 med borgermesteren i Vaihingen an der Enz, som ble en god stefar for ham. Da han var rundt 14 år begynte han på klosterskole i Denkendorf. Her traff han Johann Albrecht Bengel som fikk stor påvirkning på gutten. I 1716 begynte han på klosterskolen i Maulbronn, og i 1719 den teologiske stiftskolen i Tübingen.
Etter studiene ble Hiller i 1724 hjelpeprest i Brettach. Etter tre år vendte han tilbake til foreldrene i Vaihingen igjen. Her underviste han broren sin og vikarierte for nabopresten. Han var en stund prest i Schwaigern, før han i 1729 dro til Nürnberg for å jobbe som huslærer. Han ble der fram til 1731. I løpet av tiden i Nürnberg gav han ut sine første dikt, Johann Arndts „Paradiesgärtlein geistreicher Gebete“ in Liedern.
Helligkors voivodskap
Liste over byer
27. Bodzentyn – 2.243 (8,65 km²)
«Æger» (1936)
«Æger» (597 depl.) var en torpedojager i Sleipner-klassen som ble et av Norges første tap under angrepet på Norge 9. april 1940. Jageren var av den helt nye «Sleipnerklassen» og var fire år gammel ved krigens start. Hun var stasjonert i Stavanger med mannskap på 75 og med en marsjfart på 30 knop (maksfart 32 knop).
Philipp Friedrich Hiller
Liv
På slutten av 1731 begynte Hiller som hjelpeprest i Hessigheim ved Neckar. Der giftet han seg i 1732 med prestedatteren. Fra 1732 til 1736 var han prest i Neckargröningen ved Ludwigsburg, så i Mühlhausen an der Enz og fra 1748 i Steinheim am Albuch ved Heidenheim. På grunn av lav lønn og sykdom i nær familie var den daglige økonomien en stor bekymring for ham. I 1751 fikk han selv en sykdom i halsen, og stod i fare for å miste stemmen. På grunn av konstant heshet måtte han gi opp å preke. Han beholdt jobben, men fikk en assistent til å holde de offentlige prekenene.
«Æger» (1936)
Allerede 8. april var torpedojageren i aksjon mot et tysk lasteskip, «Roda» (6 780 brt.), som lå ved Ulsnes i Stavanger. «Roda» var angivelig lastet med koks, men tollere og politimyndighet fattet mistanke om annen last da skipet lå dypt i vannet. Kokslast lå stablet oppå lukene til lasterommene, og det var derfor uråd å få inspisert lasterommene ordentlig. «Æger»s nestkommanderende og seks væpnede matroser bordet «Roda», med ordre om å bringe skipets last og destinasjon på det rene. Uten resultat måtte gruppen returnere til «Æger» etter en halv time. «Roda» ble tatt i arrest/prise og fikk ordre om å flytte seg til Riska. «Roda» flyttet seg ikke, og kapteinen på «Æger», Nils Bruun, bestemte på eget initiativ å senke skipet. Etter å ha sendt mannskapet i livbåtene skjøt «Æger» 25 skudd med 10 cm Boforskanoner uten at skipet sank.
Samtidig, tidlig om morgenen 9. april, hadde tyske flystyrker og fallskjermtropper angrepet Sola flyplass, og flere Ju 88 bombefly ble dirigert videre mot «Æger». Kapteinen og radiooperatøren på Roda hadde klart å sende en radiomelding om hjelp og Luftwaffe sendte da tre fly av typen He-111 og åtte fly av typen Ju 88, i alt elleve fly. Flyene tilhørte Luftwaffes Kampfgeschwader 4. I Luftwaffes rapport heter det: «Der norw. Zerstörer "Sleipner" wurde im Hafen von Stavanger durch 2 Volltreffer (ju 88) versenkt». Tyskerne blandet altså «Sleipner» og «Æger», men det var, som tyskerne fant ut i ettertid, faktisk «Æger» det var snakk om.
Etter et massivt angrep, som også gav tap av i alt tre tyske fly, ble «Æger» satt ut av spill etter en fulltreffer midtskips, og hun drev senere i land på Hundvåg hvor overlevende tidligere hadde tatt seg i land. Totalt åtte mannskap og offiserer omkom, sju ved fulltrefferen. De omkomne var:
Kaptein Einar Arnold Eriksen fra Horten, løytnant Sverre Ringard fra Horten, fenrik David Johan Magnus Blid fra Horten, fyrbøter 1. kl. Olgar Andreas Gjertsen fra Horten, utskreven maskinmann Tor Agnar Johannes Øien fra Trondheim, utskreven dekksmann Willy Norman Schau fra Oslo, utskreven dekksmann Paul Conrad Pettersen fra Trondheim, og utskreven dekksmann Oscar Steen Torp fra Fredrikstad. «Roda» sank noe senere, og viste seg å være lastet med luftvernkanoner, mitraljøser og mye ammunisjon.
Philipp Friedrich Hiller
Liv
I sykdomsperioden hadde han mer tid til bibelstudier og dikterarbeid. Det var i denne perioden han skrev sine viktigste verker som er representerte i dagens tyske salmebøker. Han er også representert med en salme i Norsk Salmebok og Norsk salmebok 2013
Helligkors voivodskap
Liste over byer
28. Osiek – 1.956 (17,44 km²)
29. Zawichost – 1.823 (20,15 km²)
30. Skalbmierz – 1.325 (7,13 km²)
31. Działoszyce – 1.065 (1,91 km²)
Håndball-EM 2006 for kvinner
Håndball-EM 2006 for kvinner ble arrangert i Skövde, Malmö, Göteborg og Stockholm i Sverige i perioden mellom 7. desember til 17. desember 2006 og ble vunnet av Norge som slo Russland 27-24 i finalen.
Mesterskapet var også den europeiske kvalifiseringen til Sommer-OL i 2008 og Norge sikret seg dermed en plass til dette mesterskapet.
Arenaer
Mesterskapet ble holdt i følgende byer og haller:
Nettside
En nettside, også kalt webside, er et dokument på World Wide Web som åpnes i en nettleser. Oftest vises nettsider på en dataskjerm, men de kan også leses opp. De fleste nettsider inneholder tekst, bilder og grafikk som er lenket til andre sider med hypertekst. En enhetlig samling av nettsider under samme domenenavn kan utgjøre et nettsted. Nettsider har vanligvis navigasjon for å kunne komme seg videre til andre nettsider på nettstedet.
Nettsider skrives oftest i markeringsspråket HTML. HTML har et sett markører som f.eks. indikerer hva som er overskrifter i et dokument. HTML5 er den mest brukte dialekten av HTML. CSS brukes for å beskrive presentasjon av nettsiden, og JavaScript brukes dersom siden skal være mer aktive enn det HTML alene kan tilby. Ofte bruker web-utviklere rammeverk som automatiserer mye av kodingen.
En nettleser er et dataprogram som henter nettsider og viser dem fram for brukere. Nettlesere kan også hente filer fra lokale datanett eller brukerens egen datamaskin. Kommunikasjonen foregår vanligvis over hypertekstoverføringsprotokollen HTTP.
Order of the Black
Order of the Black er det åttende studioalbumet fra heavy metal-bandet Black Label Society.
Nettside
En nettside kan bestå at en manuelt skrevet HTML/XHTML lagret på en webserver, dette kalles en statisk nettside. Nettsider kan også være dynamiske hvor en webserver konstruerer et HTML/XHTML dokument med hjelp av en serverside programmeringsspråk slik som PHP eller ASP.NET.
Order of the Black
Det ble utgitt i Nord-Amerika den 10. august 2010 gjennom E1 Music. I New Zealand og Australia ble den utgitt av Riot Entertainment og i Europa gjennom Roadrunner Records.
Nettside
Dynamiske nettsider kan også konstrueres med hjelp av JavaScript gjennom metoder som AJAX hvor serveren sender XML eller JSON til nettleseren.
På norsk forveksles ordet nettside av og til med nettsted, ved at språkbrukere er upresise på om de refererer til alle nettsidene på et domene, eller om de refererer til bare en enkelt side. Dette tilsvarer omtrent å blande hva som er hva av en bokside og en bok.
Innholdsstruktur
Man prøver alltid å skille seg ut, men vi ofte ser to vanlige måter å strukturere innholdet på nettsiden. Disse to strukturene er lang og kort struktur. Kort struktur er når man presenterer leseren med lite informasjon per side og alt av innholdet nettsiden har å tilby er delt over flere individuelle nettsider. På en lang struktur er alt samlet på en og samme side hvor leseren kan scrolle nedover for å lese mer. Den lange strukturen kan også tilby intern navigering som forhindrer at leseren må laste inn mer informasjon i fra en ny URL.
Filtillegg
Statiske nettsider har vanligvis filetternavnet  eller. Dynamiske nettsider har som regel filetternavn som reflekterer teknologien som brukes på serveren, f.eks. PHP med filetternavnet. Disse teknologiene sikrer at (X)HTML og andre tekster blir gitt til nettleseren på samme måte som for statiske nettsider.
Tolkar Jacques Brel
Tommy Körberg & Stefan Nilsson tolkar Jacques Brel er et musikkalbum med Stefan Nilsson og Tommy Körberg, utgitt i 1982. Som navnet sier, bygger albumet på tekster og melodier fra den belgiske visekunstneren Jacques Brel.
Playing My Game
Playing My Game er et musikkalbum med Lene Marlin, utgitt i 1999. Dette var hennes debutalbum og inneholder superhiten «Unforgivable Sinner».
Regjeringens paralympiske ærespris
Regjeringens paralympiske ærespris gis for «fremragende prestasjoner» av en norsk deltaker i de paralympiske leker. Det er den norske regjering som tildeler prisen til norske idrettsutøvere som har utmerket seg utover det vanlige i paralympiske leker.
Trinitatis kirke
Trinitatis kirke har flere betydninger:
Løpeost
Løpeost er oster laget av melk tilsatt løpe for koagulering og avtapping av myse.
Løpefelte oster skiller seg fra syrefelte oster som er tilsatt syre til melken koagulerer.
Eksempler på løpefelte oster:
The Forfeit
The Forfeit er en amerikansk stumfilm fra 1919, regissert av Frank Powell.
Handling
Jeffrey Masters forlater hjemmet sitt i New York, og forsøker å tjene penger på storfe i Texas. Hans yngre bror Bob gifter seg med Elvine Van Blooren - kjent som Effie - i strid med farens ønsker.
I likhet med Jeffrey reiser Bob vestover, men blir medlem av en kriminell gjeng. Men Bob blir snart henrettet ved hengning på grunn av sine kriminelle forhold. Senere møtes Jeffrey og Effie, og de begynner et forhold.
Prestestranda
Prestestranda er et tettsted og administrasjonssenteret i Drangedal kommune i Telemark. Tettstedet har innbyggere per 1. januar. Lokalt brukes gjerne bare Stranna, mens Statistisk sentralbyrå bruker Preststranda.
Stedet ble først utbygget etter at jernbanestasjonen ble lagt der da Sørlandsbanen fra Bø til Kragerø åpnet i 1927. Stedet, som ligger i nordenden av innsjøen Toke, ble anlagt på prestegårdens grunn, derav navnet. Her finnes blant annet Drangedal kirke, flere dagligvarebutikker og andre forretninger, kaféer, apotek, vinmonopol, bank, bensinstasjoner og ladestasjoner for el-bil, samt Drangedal bygdetun og Drangedal 10-årige skole.
BorgBuss
BorgBuss ble etablert av Østfold Bilruter og Fredrikstaddistriktets Rutebiler i 1998. Formålet var å styrke samarbeidet om kollektivtrafikken i Nedre Glommaregionen og bedre rutetilbudet for busskundene. Selskapet skulle ikke ha noen egen operativ drift. BorgBuss tok blant annet initiativet til det svært vellykkete konseptet Glommaringen. Ruten ble etablert i 2000 og er blitt «fyrtårnet» i kollektivtilbudet i Fredrikstad og Sarpsborg.
1. januar 2004 ble BorgBuss etablert som et operativt busselskap. Østfold Bilruter (som tre måneder senere endret navn til Nettbuss Østfold) og Fredriksstaddistriktets Rutebiler samlet alle sine tilskuddberettigete bussruter i selskapet. De aller fleste lokale bussruter i Fredrikstad og Sarpsborg ble etter det kjørt av BorgBuss. Oppdragsgiver var Østfold fylkeskommune via Østfold kollektivtrafikk.
BorgBuss var tidligere eid av Nettbuss Østfold (50 %) og kommunene Fredrikstad og Hvaler (50 %), men ble senere overtatt helt av Nettbuss. Selskapet hadde avdelinger i Fredrikstad og Sarpsborg. Hovedkontor og verksted lå i Fredrikstad. Årlig fraktet BorgBuss cirka 4,5 millioner reisende med sine busser.
BorgBuss var tidlig ute med å satse på miljøvennlig drivstoff. Rundt et halvt dusin av selskapets busser kjørte på biogass. BorgBuss eide 50 % av Fredrikstad Biogass som utvant biogass fra matavfall og kloakkslam.
1. juli 2013 ble busselskapvirksomheten i BorgBuss overført til Nettbuss Øst, samtidig som et bussanbud for hele selskapets tidligere ruteområde ble satt igang der de aller fleste bussene går på biogass. Selskapet eksisterer fortsatt, men har ingen virksomhet.
Duje Draganja
Duje Draganja (født 27. februar 1983) er en kroatisk svømmer.
Han representerte Kroatia under Sommer-OL 2004 i Athen, der han tok sølv i 50 meter fri.
Syrefelte oster
Syrefelte oster er ost som er tilsatt syre til melken koagulerer ved melkens isoelektriske punkt ved pH 4,6.
Eksempler på syrefelte oster:
Submission wrestling
Submission wrestling er en form for internasjonal bryting som er anerkjent av det internasjonale bryteforbundet, FILA.
Submission wrestling er svært lik brasiliansk jiu-jitsu der hovedforskjellen ligger i at man ikke bruker den tradisjonelle drakten gi, men snarere bruker vanlige treningsklær. Mest vanlig er det å bruke kortbukser (shorts) og rash guard (tettsittende treningsskjorte, ofte med lange ermer). Teknikker som benyttes er låsinger, kvelninger og kast. Det er ikke lov med slag og spark eller lignende.
Lady Blunt (fiolin)
Lady Blunt er en stradivariusfiolin fra 1721 som ble laget av den berømte italienske strengeinstrumentmakeren Antonio Stradivari. Instrumentet har fått navn etter en av de første kjente eierne, lady Anne Blunt.
Eiere
Den første eieren man kjenner til var Jean Baptiste Vuillaume. Han var en prisbelønt strengeinstrumentmaker som kom over fiolinen i Spania i 1860-årene. Han solgte instrumentet til lady Anne Blunt, datteren til Ada Byron Lovelace og datterdatteren til dikteren lord Byron. I 1890-årene kjøpte firmaet W.E. Hill & Sons fiolinen av lady Blunt og solgte den videre til en velkjent samler.
I 1971 solgte auksjonsfirmaet Sotheby's fiolinen til Robert Lowe for 84 000 pund, en sum som den gang var salgsrekord. Lowe eide fiolinen i nesten 30 år.
I 2008 ble den solgt til stiftelsen Nippon Music Foundation for over ti millioner amerikanske dollar i en privat transaksjon.
Instrument
Lady Blunt-fiolinen er i dag den ene av verdens to best bevarte stradivariusfioliner. I likhet med Messiah Stradivarius-fiolinen fra 1716, er den i nesten like god stand som da den var ny, ettersom den for det meste har vært eid av samlere og i liten grad har blitt brukt til å spille på. Stradivari benyttet PG-formen til å bygge denne fiolinen, som er fra hans senere, «gyldne» periode. Lady Blunt-fiolinen har også den originale fiolinhalsen i behold. Den har kun unntaksvis blitt spilt på; Yehudi Menuhin prøvespilte den i 1971, da instrumentet var til salgs. I 2011 ble fiolinen beskrevet som «den best bevarte Stradivariusen som har blitt lagt ut for salg de siste hundre årene.»
Helga Helgesen
Helga Bernhardine Helgesen (1863–1936) var norsk lærer og kokebokforfatter, og en pionér i arbeidet med å få faget skolekjøkken inn på timeplanen i norsk skole.
Karriere
Helgesen var lærer på Kampen skole fra 1889. Hun vokste opp på Norderhov, hadde tatt middelskoleeksamen og arbeidet en tid som guvernante. I 1887 tok hun lærerinneeksamen på Nissen pikeskole og begynte som lærer på Tøyen før hun kom til Kampen.
I 1890 hadde Dorothea Christensen satt i gang skolekjøkkenundervisning i Sandefjord, og Helga Helgesen hadde lest Christensens artikler om forsøket. Helgesen mente det viktigste var å lære jentene «huslig økonomi», som hun selv kalte faget. Med støtte fra overlærer Tellefsen sendte hun inn søknad om å få igangsette skolekjøkkenundervisning på Kampen skole. Søknaden ble ikke imøtekommet av skolemyndighetene.
Helgesen sørget deretter for å bedre sine kunnskaper i faget. Hun dro til Glasgow og utdannet seg, og i 1891 ble forsøksundervisning påbegynt ved Kampen skole. I 1892 satte hun igang «Statens kurs til utdannelse av skolekjøkkenlærerinner», også på Kampen, noe som la grunnlaget for Statens lærerskole i husstell på Stabekk fra 1909. I 1894 utga hun sammen med Dorothea Christensen og Margrethe Christensen Kogebog for folkeskolen og hjemmet.
Kvinnesak
Hun var hovedstyremedlem i Norsk Kvinnesaksforening i 1890-årene.
Æresbevisninger
Hun har fått en egen plass i Oslo oppkalt etter seg, etter at Helga Helgesens gate skiftet navn til Jordal terrasse. Plassen ligger ved foten av Enerhaugen i krysset mellom Åkebergveien og Grønlandsleiret.
A Daughter of the Gods
A Daughter of the Gods er en amerikansk stum dramafilm fra 1916, skrevet og regissert av Herbert Brenon, og produsert av Fox Film Corporation. I hovedrollene spiller Annette Kellerman, William E. Shay og Hal De Forrest. Filmen handler om en sultan som går med på å hjelpe en heks med å knuse en mystisk skjønnhet, dersom heksen vekker sønnen hans til live igjen.
Filmen ble kontroversiell da den ble utgitt ettersom den inneholdt en nakenscene med Kellerman. Dette var første gang en filmstjerne hadde vist seg helt naken på film. Scenen finner sted i en foss, og mesteparten av kroppen hennes er dekket av det lange håret hennes.
Handling
En ond heks (Ricca Allen) tilbyr en sultan (Hal De Forrest) å vekke sønnen hans til live igjen, dersom sultanen hjelper henne med å knuse den mystiske skjønnheten Anitia (Annette Kellerman). Sultanen aksepterer tilbudet og sønnen hans, prins Omar (William E. Shay), blir vekket til live. I mellomtiden planlegger en arabisk sjeik (Edward Boring) å ta over kongedømmet til sultanen og sørger for at datteren hans Zarrah (Violet Horner) får plass i sultanens harem. Anitia blir bortført og havner også i sultanens harem. Hun flykter, men blir fanget. Like før Anitia skal bli henrettet, blir hun reddet av prins Omar. Hun flykter til Gnomeland. Like etter dreper Zarrah sultanen og prøver å styrte Omar. Anitia elsker Omar og reiser sammen med gnomene for å kjempe mot Zarrah. Omar dreper Anitia ved et uhell, men blir selv drept av Zarrah. Sjelene til Anitia og Omar blir gjenforent.
Produksjon
Herbert Brenon både regisserte og skrev manuset til A Daughter of the Gods. Han lot seg mest sannsynlig inspirere av David Belasco og John Luther Longs teaterstykke The Darling of the Gods, som hadde premiere på Broadway i 1902, med Blanche Bates, Robert T. Haines og en ung George Arliss i sentrale roller. Teaterstykket har en lignende handling, der det gis en belønning for å redde et barn, samt et stort skuespillerensemble. Handlingen i teaterstykket foregår imidlertid i det føydale Japan, mens handlingen i filmen har bakteppe i et undersjøisk rike, ikke ulikt Atlantis. Brenon gjør aspekter av teaterstykket filmatiske (undervannsscenene, Kellermans nakenhet etc.) i et åpenbart forsøk på å unngå plagiat av Belascos teaterstykke og dermed et søksmål.
A Daughter of the Gods er kreditert som den første amerikanske filmen som kostet én million dollar å produsere. Studiosjefen William Fox var så irritert over produksjonskostnaden at han fjernet Brenons navn fra filmen. Brenon saksøkte imidlertid for å få navnet sitt kreditert på filmen og vant.
Robert Hood Bowers komponerte originalmusikken til filmen, som ble spilt av et orkester under hver visning. Dette ble ansett som den mest minneverdige filmmusikken frem til da.
Norgesmesterskapet for brassband 1998
Resultat og musikk
Elitedivisjon
Pliktverk i elitedivisjonen i 1998 var Hymns at Heaven's Gate av Elgar Howarth. Dommere var William Relton, Ronald Waiksnoris og Bjørn Mellemberg.
1. divisjon Molde Brass Band vant 1. divisjon - pliktverk Leonardo (Philip Wilby); dommere var Sverre Stakston Olsrud og Peter Graham.
2. divisjon Tromsø Brass vant 2. divisjon - selvvalgt program Dances and Arias (Edward Gregson); dommere var Peter Graham og Bjørn Mellemberg.
3. divisjon Austrheim-Lindås Musikklag vant 3. divisjon - selvvalgt program Rhapsody in Brass (Dean Goffin); dommere var Karl Ole Midtbø og Ronald Waiksnoris.
N’Seke-demningen
N'Seke-demningen er en demning i elva Lualaba, ei nordøstlig sideelv til Kongoelva i Den demokratiske republikken Kongo. Demningen har installert 4 turbiner á 65 MW hver, i alt 260 MW. Den planlegges rehabilitert av Alstom.
Dronning Elisabeth
Dronning Elisabeth, eller etter engelsk skrivemåte dronning Elizabeth, kan være:
Nature Boy (album)
Nature Boy er et musikkalbum med Tom, utgitt i 1968. Dette er hans eneste plate under det navnet.
Dmitrij Dorofejev
Dmitrij Anatoljevitsj Dorofejev (ru. Дмитрий Анатольевич Дорофеев; født 13. november 1976 i Kolomna) er en russisk tidligere skøyteløper.
Under sprint-VM 2006 i Thialf i Heerenveen, Nederland kom han på 2.-plass, bare slått av Joey Cheek. Han tok sølvmedalje på 500 meter under OL 2006 i Torino, Italia, igjen bare slått av Cheek.
Geitoneura
Geitoneura er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore (vingespenn 35-40 millimeter), brunlige sommerfugler. Oversiden er tegnet i brunt og oransje, med en øyeflekk i spissen av forvingen. Undersiden av bakvingen er gråbrun, eller tegnet i brunt og hvitt med to store øyeflekker.. Slekten kan ligne mye på den europeiske slekten Pararge, men er ikke i nær slekt med denne.
Levevis
Larvene lever på ulike slags gress.
Utbredelse
Slekten er utbredt i Australia.
Fristil (bryting)
Fristil er en internasjonal form for bryting. Den er ved siden av gresk-romersk stil en av de olympiske stilarter innen internasjonal amatørbryting, jfr. det internasjonale bryteforbundet, FILA.
Historie
Helleristninger og hulemalerier, antatt å være 15 000 til 20 000 år gamle funnet i Sør-Europa, viser brytere i de samme posisjoner som under nåtidens OL.
Bryting var den siste, viktigste og avgjørende begivenheten i den populære femkamp-øvelsen (pentathlon) under antikkens olympiske leker. Lister over olympiske brytemestre finnes siden 708 f.Kr.. En av de mer kjente greske bryterne var filosofen Platon som vant mange mesterskap som ung. Navnet Platon ble han først gitt i kraft av sin brytersuksess; Platon betyr brede skuldre. I dag brukes fortsatt de samme grepene som egypterne benyttet og beskrev på tempelvegger såvel som faraoenes gravkamre for 5 000 år siden.
Fristil-bryting etter internasjonale regler, har vært en olympisk øvelse siden 1920. (Fristil-bryting etter anglo-amerikanske regler, var olympisk øvelse i 1904 og 1908.) Regler til internasjonal fristil-bryting, ble formulert av FILA året etter (1921).
Omloop Het Nieuwsblad 2023
Omloop Het Nieuwsblad 2023 var den 78. utgaven av ett endags sykkelritt i Belgia avholdt 25. februar 2023. Start byen var Gent med avslutning i Ninove.
Fristil (bryting)
Historie
Norgesmesterskap finnes nå kun for kvinner. NM for menn fantes i årene 1948 til 1954. Under OL konkurreres det både for menn og kvinner.
Nord-Makedonia under Sommer-OL 2020
Nord-Makedonia deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Fristil (bryting)
Beskrivelse
I fristil kan grep kobles med beina, og grep kan kobles på beina. Man kan avgjøre en kamp ved at en av en presser begge skuldrene til en motstander, i matten; «fallseier». Bryteren får også poeng for å utføre visse grep. Disse bestemte grepene og teknikkene for fall og kast reduserer sjansene for skade på motstanderen. Bryteren oppnår gevinst fra sin styrke, list og smidighet. Dette i motsetning til andre kampsporter, der man bryter ned en motstander ved å skade en eller flere ganger i løpet av en kamp.
Omloop Het Nieuwsblad 2023
Rittet ble vinnet av Dylan van Baarle.
Fristil (bryting)
Beskrivelse
Moderne utstyr bidrar til at bryting sjelden skader utøverne.
Nepotisme
Nepotisme betegner favorisering av slektninger, ektefelle eller venner, og det å sette kjennskap foran kompetanse i forbindelse med utnevnelser. Begrepet kom i forbindelse med middelalderens paver, som ofte utnevnte sine nevøer til viktige verv i den katolske kirke. Praksisen anses i moderne tid som en form for korrupsjon.